recursal/SuperWikiNEXT-32B huggingface dataset:
De tre Soongsøstrene sammen.
**Soongsøstrene** (tradisjonell kinesisk: 宋家姐妹, pinyin: *Sòngjiā Jiěmèi*, eller 宋氏三姐妹) var tre hakkakvinner som, sammen med sine ektemenn, var blant Kinas mest fremstående politiske skikkelser i første del av 1900-tallet. De spilte hver for seg viktige roller ved den innflytelse de hadde over sine ektemenn, og dette og deres egne handlinger var med på å endre den kinesiske histories kurs.

Faren var metodistforstanderen Charlie Soong, som ble en fremgangsrik bankmann og publisist. Moren var Ni Kwei-tseng. De hadde tre brødre som alle ble høye embedsmenn i Republikken Kina. En av dem var T. V. Soong.

Historie
--------

Det som skilte dem, var den holdning de inntok til de to rivaliserende partier Kuomintang (KMT) og det kinesiske kommunistparti (KKP). I 1930-årene var Soong Ai-ling og hennes søster Mei-ling Kinas to rikeste kvinner. Begge støttet Kuomintang, mens Soong Ching-ling senere støttet kommunistene.

I 1937, da den annen sino-japanske krig brøt ut, kom de alle tre sammen etter ti års adskillelse og samarbeidet om å forene KMT og KKP mot den keiserlige japanske hær. Soong Ai-ling konsentrerte seg om sosialt arbeid som det å hjelpe sårede soldater, flyktninger og foreldreløse barn. Hun donerte ambulanser og lastebiler til hæren i Shanghai og til flyvåpenet, samt mange læruniformer.

Da japanerne okkuperte Nanjing og Wuhan flyttet de tre søstrene til Hongkong. I 1940 dro de inn til Chongqing og grunnla *The Chinese Industrial Association*, som hjalp folk til arbeid. Søstrene besøkte stadig skoler, hospitaler, barnehjem og bomberom, og hjalp krigsrammede overalt på deres vei. Selv om de to partiene ikke forente sine krefter i de kritiske 1940-årene, gikk søstrene i bresjen for å finansiere og hjelpe fedrelandet.

De tre søstrene
---------------

| Wade-Giles | Kinesisk | Beskrivelse |
| --- | --- | --- |
| Soong Ai-ling | forenklede tegn: 宋蔼龄tradisjonelle tegn: 宋藹齡pinyin: *Sòng Àilíng* | Den eldste; hun var gift med Kinas rikeste mann, forretningsmannen og politikeren H.H. Kung. |
| Soong Ching-ling | 宋庆龄 宋慶齡*Sòng Qìnglíng* | Den nest eldste. Hun giftet seg med landsfader og Kinas første president, Sun Yat-sen. Hun ble sammen med Dong Biwu visepresident for Folkerepublikken Kina fra 1968 til 1972 og ærespresident for landet i 1981. |
| Soong May-ling | 宋美龄 宋美齡*Sòng Méilíng* | Den yngste - hun var selv en ledende politisk skikkelse, og var gift med lederen for Kuomintang (KMT) , generalissimo for de kinesiske militære styrker og senere president for Republikken Kina, Chiang Kai-shek. |
|

Film
----

Soongsøstrenes historie er gjengitt i Mabel Cheungs prisbelønnede film fra 1997: 宋家皇朝, *Sòngjiā Huángcháo*, – The Soong Sisters).

Referanser
----------

1. 1 2 3  Peterson, Barbara Bennett (ed.). (2000). *Notable Women of China: Shang Dynasty to the Early 20th Century*. M.E. Sharp publishing. ISBN 076560504X.

Eksterne lenker
---------------

* General Introduction av Wesleyan College
**Heshen** (kinesisk: 和珅, pinyin: *Héshēn*; Wade-Giles: *Ho-shen*, født 1. juli 1750 i Beijing i Kina, død 22. februar 1799) var en ledende mandsjuisk mandarin ved keiserhoffet i Beijing i Qianlong-keiserens senere leveår.

Liv og virke
------------

### Bakgrunn

Heshen var sønn av Changbao fra Niuhuruklanen og tilhørte den rene røde fanen av de åtte banner. Han tok den laveste eksamensgrad (*xiucai*) i den keiserlige embedsmannseksamen.

### Embedsmann

I 1769 arvet han sin fars aristokratiske rang, «kommandant av de lette vogner» (mandsjuisk: *adaha hafan*; kinesisk: 輕車都尉). I 1772 ble han utnevnt til keiserlig livvakt av tredje grad ved Qianqingporten i Den forbudte by. 

Av ukjente grunner klarte han å tiltrekke seg Qianlong-keiserens oppmerksomhet og fra omkring år 1775 begynte hans innflytelse å ta til for alvor. Han fikk stadig mer del keiserens tillit i løpet av 1780-årene og ble en av Kinas mektigste menn. 

Hans innflytelse over keiseren ble styrket av ekteskapsbånd. Han anses som å ha misbrukt keiserens tillit og presedert egenvillig over et etterhvert svært korrupt styringsverk som utpinte befolkningen.

Heshens iver etter å berike seg selv skal ha gått kraftig ut over viktige infrastrukturarbeider. Dikebyggingen rundt floden Huang He fikk ikke tilført nok midler og dikene forfalt; dette førte til store naturkatastrofer da elven flommet over. De mange opprør som plaget Qing-dynastiet i 1790-årene er blitt ansett som konsekvenser av vanstyret. Heshen satte i gang store felttog mot opprørerne, men en stor del av finansieringen av kampen mot Den hvite lotus stakk han i egen lomme. 

Straks Qianlongkeiseren døde ble Heshen arrestert på ordre av den nå fritt regjerende Jiaqing-keiseren, anklaget og kjent skyldig i omfattende korrupsjon og mange forbrytelser, og tvunget til å begå selvmord.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Heshen, besøkt 9. oktober 2017[Hentet fra Wikidata]
2. ↑   China Biographical Database[Hentet fra Wikidata]

Kilder
------

* Arthur W. Hummel, Sr. (red.): 'Eminent Chinese of the Ch'ing period (1644-1912). *2 vols. Washington: United States Government Printing Office, 1943.*

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** LCCN **·** ISNI **·** BNF **·** BNF (data)
 |
**Jeph Howard** (født 4. januar 1979) er en amerikansk musiker som spiller bassgitar i bandet The Used. Kallenavnet hans er Jepha. Andre medlemmer i bandet inkluderer vokalist Bert McCracken og gitarist Quinn Almann.

Howard begynte å spille bass når barndomsvennen hans Korby Connell spilte gitar.[] Howard fant ut at hvis Korby spilte gitar, måtte han spille bass. Før Bert ble med i bandet, sang Howard, men han liker best å spille bass.[]

Howard hører på så å si all type musikk.[] Han liker alt fra «bråkete og veldig skrikende til hip-hop».[] Han tror at dette er delvis fordi faren hans kunne spille plater for han da han vokste opp.[]

Howard er vegetarianer og støtter PETA, som er kjennetegnet på deres "Save #99"-dvd.[]

Eksterne lenker
---------------

* (en) Jeph Howard på Internet Movie Database Rediger på Wikidata
* (en) Jeph Howard på Discogs Rediger på Wikidata

* (en) Jeph Howard på MusicBrainz Rediger på Wikidata

* (en) Jeph Howard på Songkick Rediger på Wikidata

  


|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**Gustav (Gösta) Ludvig Oscar Ugo von Segebaden** (1890–1921) var en svensk offiser og flypioner. 
Søndag 6. mars 1921 styrtet løytnant Gustaf von Segebaden under en flyoppvisning over Hensenga på Bygdøy. Den ene dobbeltvingen brakk under en spektakulær manøver foran 25 000 Osloborgere som var samlet denne dagen på Bygdøy. Den 31 år gamle flyveren kjempet desperat for å få kontroll over flyet. Flyet ble knust i sammenstøtet med bakken og flyveren døde umiddelbart.

Aftenposten skriver 7. mars 1921 om hendelsen: «Den rædsel der grep publikum, var ubeskrivelig. Fem og tyve tusen mennesker ser den dristige flyver med knækkede vinger falde mot jorden, men ingen af alle de tusener kan saa mæget som løfte en finger for at hjælpe ham og rive ham ud af dødens gab. Det er denne følelse af afmægtighed, som virker saa uhyggelig, samtidig som man ved, at manden deroppe er sig sin skjæbne bevidst», 

Etter en minnehøytidelighet i Garnisonskirken på Akershus festning onsdag 9. mars ble von Segebadens kiste fraktet gjennom Kirkegaten og ned Karl Johans gate til Jernbanetorget, hele veien ledsaget av Garden og Divisjonsmusikken, som spilte sørgemarsjer. Tusenvis hadde møtt opp for å ta farvel. Til trommevirvler ble kisten båret inn på Østbanen og plassert i en vogn bakerst i toget som fraktet ham hjem til Sverige. Han ble begravet i Harplinge nord for Halmstad.

Et videoprosjektet "Løytnant Von Segebadens fly" av filmprodusent med bandet Bjølsen Valsemølle og Knut Jorfald ble gitt ut på hundreårsdagen for flystyrten. En singel med samme navn ble også utgitt.

Referanser
----------

1. ↑   Den svenske Veckorevyen fra 12. mars 1921 viser prosesjonen som frakter båren fra Akershus festning til Østbanen, og deretter til gravstedet i Sverige fra circa 14 til 19 minutter ut i filmen.
2. ↑  «bjolsenvalsemolle».
**Holmsjön** er en innsjø i Ånge kommune i Västernorrlands län i Sverige. Innsjøen ligger 244,9 meter over havet vest for Ånge, og dekker 50,77 kvadratkilometer. Sjøen får tilførsel fra elva Ljungan gjennom Haverö strömmars naturreservat i vest. Ljungan fortsetter fra utløpet ved Östavall i sjøens østende.

Holmsjön er nærmest delt i to av Holmnäset,som er en lang halvøy fra nordvest mot sørøst. På vestsiden av denne ligger Lastarfjärden, og på østsiden Boviksfjärden. Den nordligste delen av sjøen, innenfor Boviksfjärden, er Bysjön. 

Det største dypet er 24 meter, målt i 1958.

Innsjøens samlede nedbørsfelt utgjør 5 305 kvadratkilometer, hvorav 65 % skog og nær 10 % myr.

Referanser
----------

1. 1 2  «Sjöareal och sjöhöjd» (PDF). Sveriges meteorologiska och hydrologiska institut. Besøkt 5. oktober 2016.
2. ↑  «Sjödjup och sjövolym» (PDF). Sveriges meteorologiska och hydrologiska institut. Besøkt 5. oktober 2016.
3. 1 2  «Vatteninformationssystem Sverige». Vattenmyndigheterna. Besøkt 5. oktober 2016.
4. ↑  «Min karta». Lantmäteriet. Besøkt 24. mai 2021.

|  |  |
| --- | --- |
| Oppslagsverk/autoritetsdata | Nationalencyklopedin
 |
**Hesjván** (akkadisk *waraḫsamnu*, hebraisk חֶשְׁוָן [ḥešván] eller **Marḥešvan** מַרְחֶשְׁוָן) er den åttende måneden i den babylonske og den bibelske jødiske kalenderen. I den sekulære jødiske kalenderen er det måned nummer to.

I Bibelen før det babylonske fangenskapet, er den åttende måneden én gang kalt **Bul**. Dette er en fønikisk betegnelse, funnet igjen på sarkofagen til kongen Esjmunazar II. Ved fangenskapet i Babylon adopterte jødene de babylonske månedsnavnene. Den babylonske betegnelsen betyr bare måned nummer åtte. y-r-ḥ er den semittiske roten for "måne" (og derfor også "måned"), og s-m-n er den semittiske roten for "åtte". Ved jødisk bruk har det skjedd en lenisering fra מ /m/ til ו /v/. Den innledende ו er også endret til מ, som gir en metatese. De to første bokstavene utgjør det hebraiske ordet for bitter. Dette er gitt betydning, da måneden er uten høytider.

De jødiske kalenderreglene skal sikre at nyttårsdagen Rosj hasjaná ikke faller på en søndag, onsdag eller fredag. Dermed vil Jom kippúr ikke falle rett før eller rett etter sabbaten, noe som ville skapt praktiske vanskeligheter, og Hosja‘na rabbá vil ikke falle på en sabbat, i så fall vil visse seremonier gå tapt i et år. I et vanlig (kesidran) år har Hesjván 29 dager og Kislév 30 dager. Kislév kan miste en dag for å ha 29 dager, og året kalles et kort (chaser) år, eller Hesjván kan få en ekstra dag for å ha 30 dager. Året kalles da et fullt (maleh) år. Vanligvis faller den i oktober-november etter den gregorianske kalenderen.

Referanser
----------

1. ↑  «1. kongebok 6:38». Bibelselskapet.
2. ↑  «The Month of Cheshvan» **(engelsk)**. Orthodox Union. Besøkt 13. januar 2023.

| * v
* d
* r
Det jødiske året |
| --- |
| Nisán **·** Ijár **·** Siván **·** Tammúz **·** Ab **·** Elúl **·** Tisjré **·** Hesjván **·** Kislév **·** Tebét **·** Sjebát **·** Adár |

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Portofrihet** er en ordning der bestemte personer eller institusjoner kan sende embetsbrev uten å betale porto.

Porotfrihet i Norge
-------------------

I Norge hadde embetsmenn portofrihet for embetsbrev, men denne ordningen ble etter hvert utnyttet ved at såkalt ufrie, det vil si private, brev også ble sendt under påskudd av å være embetsbrev. I 1771 ble derfor ordningen innskrenket. Også embetsmenn måtte nå betale porto for brev angående saker som ikke angikk statstjenesten. 

Utover på 1800-tallet kom det imdlertid forslag om andre former for portofrihet. I 1830 ble det fremmet forslag om at saker som angikk fattigvesenet og skolevesenet skulle omfattes av en slik ordning. Det endte med en lov om portofrihet for «offentlige Indretninger og Stiftelser, samt Skole og Fattigvesenet».

De reduserte portotakstene for aviser og blader var mer kontroversielle. Enkelte kunne bli nektet portomoderasjon på grunn av uønsket innhold.

Referanser
----------

1. ↑  «portofrihet», *Store norske leksikon*.
2. ↑  Johannessen, 1997.

Litteratur
----------

* Johannessen, Finn Erhard (1997): *Alltid underveis*, Elander, Oslo, ISBN 82-90545-63-0
**«You Won't Find Another Fool Like Me»** er en britisk popsang med melodi og tekst av Tony Macaulay og Geoff Stevens. The New Seekers med Lyn Paul spilte den inn på singelen Polydor 2058 421. Arrangør var Gerry Shury. Produsent var Tommy Oliver. Den ble utgitt i november 1973.

Norsk versjon
-------------

Bjørn Borkenhagen har skrevet en norsk tekst. Den norske tittelen er «Vi har hengt isammen hele tiden». Sangen ble utgitt av Thom Fredie Waade, Einar Jemtlands kor og orkester på singelen EMI 7E 006-39080 i 1974.

Listeplasseringer
-----------------

| Artist | Liste | Høyeste  plassering | Antall  uker | Debutdato |
| --- | --- | --- | --- | --- |
| The New Seekers | Belgias flagg Belgia, Flandern (Ultratop) | 10 | 9 | 5. januar 1974 |
| Nederlands flagg Nederland (Single Top 100) | 7 | 3 | 5. januar 1974 |
| Storbritannias flagg Storbritannia (Official Charts) | 1 | 16 | 27. november 1973 |

«You Won't Find Another Fool Like Me» var bandets andre og siste nummer 1-singel i Storbritannia og lå én uke øverst på listen i januar 1974.

Referanser
----------

1. ↑  «The New Seekers - You Won't Find Another Fool Like Me». *Discogs* **(engelsk)**. Besøkt 24. april 2017.
2. ↑  Se plateetiketten
3. 1 2  Hung, Steffen. «The New Seekers - You Won't Find Another Fool Like Me». *hitparade.ch*. Besøkt 24. april 2017.
4. ↑  «'You Won't Find Another Fool Like Me' på britisk singelliste». Official Charts Company. Besøkt 24. april 2017.
**Cho Youjeen** er en etnisk koreaner, født og oppvokst i Japan. Hun gikk på en koreansk skole hvor hun møtte personene som skulle utgjøre bandet Cherry Filter. Youjeen forlot senere Japan og reiste til Korea for å gjøre en karriere innenfor musikk i bandet Cherry Filter. Hun snakker flytende japansk, koreansk og engelsk og bruker alle tre språkene i sangene sine, men de fleste sangene er på japansk. 

Youjeen forlot midlertidig Cherry Filter i 2001 for å prøve seg i Japan som solo-artist. Der fikk hun hjelp av ex-LUNA SEA medlemmet J og Franz Stahl fra Foo Fighters. Youjeens karriere var noe vellykket der hun utgav 5 singler og 2 album over en periode på to år. Men etter hennes andre japanske album BEWITCH, begynte hennes japanske musikalske aktiviteter å opphøre. Men Youjeen er fremdeles veldig aktiv i Korea som et medlem av Cherry Filter.

Eksterne lenker
---------------

* Offisielt nettsted Rediger på Wikidata
* (en) Youjeen på Discogs Rediger på Wikidata

* (en) Youjeen på MusicBrainz Rediger på Wikidata

* (en) Youjeen på Genius — sangtekster Rediger på Wikidata
* Offisielle koreanske Cherry Filter webside
* Youjeen - Daydreamin' på Youtube

  

Portal: Korea

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**Rotes Rathaus** (*det røde rådhuset*) er det mest brukte, men uoffisielle, navnet på Berlins rådhus som offisielt heter *Berliner Rathaus*. Rådhuset ligger i Rathausstraße i bydelen Mitte og er kontor for Berlins regjerende borgermester. Navnet Rotes Rathaus henviser til bygningens fasade. Rådhuset er 99,2 meter langt, 87,9 meter dypt og tårnet er 74 meter høyt. Bygningen er fredet.

Historie
--------

Bygningen ble oppført mellom 1861 og 1869 av Hermann Friedrich Waesemann. Det arkitektoniske forbildet er rådhuset i Toruń i Polen, som på det tidspunktet var en del av tyske Preussen. Det 74 meter høye tårnet er inspirert av katedralen i Laon i Frankrike. Rådhuset erstattet flere bygninger fra middelalderen og samlet administrasjonen i én bygning. Under andre verdenskrig ble omkring 50 % av bygningen ødelagt, men bygningen ble gjenoppført og ombygd i årene 1950–1958. Fra 1948 til 1991 fungerte Rotes Rathaus som rådhus for Øst-Berlin, mens Rathaus Schöneberg fungerte som rådhus for Vest-Berlin.

2. desember 1990 fant det første frie valget for det samlede Berlin sted for første gang på 44 år. CDU ble da det største partiet med 40,3 % oppslutning, og 24. januar 1991 valgte Berlins parlament Eberhard Diepgen som borgermester i det gjenforente Berlin og Rotes Rathaus ble igjen byens rådhus.

Bildegalleri
------------

* Kart som viser rådhusets beliggenhetKart som viser rådhusets beliggenhet
* Rådhuset sett fra fjernsynstårnet på AlexanderplatzRådhuset sett fra fjernsynstårnet på Alexanderplatz

Eksterne lenker
---------------

* (en) Rotes Rathaus – kategori av bilder, video eller lyd på Commons Rediger på Wikidata

* (en) Rotes Rathaus – galleri av bilder, video eller lyd på Commons Rediger på Wikidata

Portal: Tyskland

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Åttetallsystemet** eller **det oktale tallsystemet** har åtte som grunntall, slik at begynnelsen på rekken med naturlige tall skrives som 0, 1, 2, 3, 4, 5, 6, 7, 10, 11, 12, 13, 14, 15, 16, 17, 20, 21, 22, 23, 24, 25, 26, 27, 30, … 

I titallsystemet (desimaltallsystemet) er grunntallet 10, og verdien et siffer representerer på dens plassering gis som et multiplum av 10. 
Dvs. første siffer har verdien x·100, andre siffer har verdien x·101 osv. der x er et siffer mellom 0 og 9. 
I åttetallsystemet kan første siffer skrives som x·80, andre siffer som x·81 osv. der x er et tall mellom 0 og 7.

De første 16 positive heltallene skrives på følgende måte:

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Titallsystemet (n10) | 0 | 1 | 2 | 3 | 4 | 5 | 6 | 7 |  8 |  9 | **10** | 11 | 12 | 13 | 14 | 15 | 16 |
| Åttetallsystemet (n8) | 0 | 1 | 2 | 3 | 4 | 5 | 6 | 7 | **10** | 11 | 12 | 13 | 14 | 15 | 16 | 17 | **20** |

Yukienes språk i California og pameanske språk i Mexico har åttetallssystemer. I disse språkene brukes mellomrommene mellom fingrene til å telle med, ikke fingrene selv.

Oktalsystemet var tidligere mye brukt i datateknikken, men er etter hvert blitt avløst av sekstentallsystemet. Levninger av denne bruken finnes for eksempel i rettighetssystemet i Unix.

Omregninger
-----------

For å konvertere et tall fra åttetallsystemet til titallsystemet multipliserer man hvert siffer med en potens av åtte og adderer, som vist i eksempelet med tallet 3148 nedenfor:

```
**3**×82 + **1**×81 + **4**×80 = 3×64 + 1×8 + 4×1 = 204.
```

Tallet 3148 i åttetallsystemet blir altså 204 i titallsystemet.

For å konvertere et tall fra titallsystemet til åttetallsystemet må man gjentatte ganger utføre heltallsdivisjon med grunntallet 8 og merke seg resten, som vist i eksempelet med tallet 204 nedenfor:

| Heltalldivisjon | Rest |
| --- | --- |
| 204/8 = 25 | **4** |
| 25/8 = 3 | **1** |
|  3/8 = 0 | **3** |
|  | **↑** |

Så begynner man med restene nedenfra. Tallet 204 blir dermed 3148 i åttetallsystemet.

Referanser
----------

1. ↑  Marcia Ascher (september 1992). «Ethnomathematics: A Multicultural View of Mathematical Ideas». The College Mathematics Journal. Besøkt 14. november 2010.
2. ↑  Heriberto Avelino (19. oktober 2005). «The typology of Pame number systems and the limits of Mesoamerica as a linguistic area» (PDF). Linguistic Typology. Besøkt 14. november 2010.

|  |  |
| --- | --- |
| Oppslagsverk/autoritetsdata | Nationalencyklopedin
 |
Vernefuglen Simurgh på silke (sassanidisk tid, 6.–7. årh. e.Kr.)
Sassanidisk sølvfat med en simurgh
**Simurgh** (سيمرغ, også *Simurg*, *Simorg* eller *Senmurv* på mellompersisk) er et fabelvesen i persisk mytologi. Denne mytiske fuglen er også kjent blant de tyrkiske folkeslag i Sentral-Asia og hos basjkirene, og kalles blant dem **Kerkés**, **Semrug**, **Semurg**, **Samran** eller **Samruk**.

Etymologi
---------

Etymologien er omstridt. Én mulighet går tilbake til akkadisk *Sūmurukū* (rød glødende ramme) og viser til rød som symbolfarge for sør, og at det dreier seg om den samme som også er blitt den mytiske kinesiske «Sydens røde fugl». En annen mulighet er at navnet kommer fra avestisk *mərəγō Saēnō* («fuglen Saena»).

Litteratur
----------

* J.C. Buergel: *The feather of Simurgh. The "licit magic" of the arts in medieval islam*, New York and London, New York University Press, 1988
* Schmidt, Hanns-Peter (2003). «Simorgh». *Encyclopedia Iranica*. Costa Mesa: Mazda Pub.
* Sara Kuehn: *The Dragon in Medieval East Christian and Islamic Art*, Leiden-Boston, Brill, 2011

Referanser
----------

1. ↑  Juan Eduardo Cirlot: *A Dictionary of Symbols*, Courier Dover Publications, 2002, S.253
2. ↑  "Samran" i Encyclopedia of Bashkortostan Arkivert 29. november 2010 hos Wayback Machine.

Se også
-------

* Dikteposet *Fuglenes forsamling*

Eksterne lenker
---------------

* (en) Simurgh – kategori av bilder, video eller lyd på Commons Rediger på Wikidata

* (en) Simurgh – galleri av bilder, video eller lyd på Commons Rediger på Wikidata
* Simorg i Encyclopædia Iranica
**Vladimirskaja** (kyrillisk: Владимирская) er en undergrunnsstasjon på Kirovsko-Vyborgskaja-linjen i St. Petersburgs metro. Stasjonen er en av de sju opprinnelige på linjen som åpnet 15. november 1955. 

Vladimirskaja er en dyptliggende pylonstasjon 55 meter under bakken. Taket i sentralhallen og de to tilknyttede plattformhallene er kledd med hvit marmor fra «Koelga»-feltet i Ural, som harmonerer med dekorative detaljer i bronse. Det mørke granittgulvet og massive lysekroneer skaper kontrast til de «myke», lyse veggene.

I 1989 det bygget en forbindelse mellom sentralhallen i Vladimirskaja og sentralhallen i Dostojevskaja-stasjonen på linje 4. Forbindelsen åpnet i 1991.

Sentralhallen er knyttet til lobbyen (inngangspartiet) på bakkenivå gjennom en skrånende sjakt med tre rulletrapper med en løftehøyde på rundt 50 m. I august 2006 ble det påbegynt en større oppussing av stasjonen, der blant annet rulletrappene, som da hadde vært i drift i 51 år, ble byttet ut. Mens arbeidet pågikk ble passasjerene rutet via Dostojevskaja. Oppussingen var ferdig 16. februar 2008.

Navnet Vladimirskaja ble valgt fordi det tidligere lå en kirke bygget for Vår frue av Vladimir på plassen der stasjonens lobby (inngangsparti) ligger. Kirken ble opprinnelig bygget som trekirke i 1747 og ombygget til steinkirke i 1761–1769.

Galleri
-------

* SentralhallenSentralhallen
* Én av de to plattformhallene.Én av de to plattformhallene.
* Trapp som leder til DostojevskajaTrapp som leder til Dostojevskaja
* Lobbyen på gateplanLobbyen på gateplan
* Kuppel i lobbyen sett fra toppen av rulletrappene.Kuppel i lobbyen sett fra toppen av rulletrappene.

Referanser
----------

1. ↑  Dmitry Ratnikov. Петербургский метрополитен. Линия 1, Станции и тоннели i *Санкт-Петербургская интернет-газета* (Besøkt 15. juni 2012)

Eksterne lenker
---------------

* (en) Vladimirskaja metrostation – kategori av bilder, video eller lyd på Commons Rediger på Wikidata

Portaler: Russland | Undergrunnsbane
**Vladimir Viktorovisj Ulanov** (russisk: Владимир Викторович Уланов født 10. februar 1951 i Moskva, død 2000) var en sovjetisk volleyballspiller som deltok i de olympiske leker 1976 i Montréal.

Ulanov vant en olympisk sølvmedalje i volleyball under OL 1976 i Montréal. Han var med på det sovjetiske laget som kom på andreplass i volleyballturneringen for menn bak Polen. Sovjetunionen vant semifinalen mot Cuba med 3 - 0 men tapte finalen mot Polen med 2 - 3. Ulanov spilte fem kamper i OL-turneringen.

OL-medaljer
-----------

* 1976 Canadas flagg Montréal - Sølv Sølv i volleyball menn Sovjetunionens flagg Sovjetunionen

Referanser
----------

1. ↑   sports-reference.com, Sports-Reference.com olympisk utøver-ID ul/vladimir-ulanov-1, besøkt 9. oktober 2017[Hentet fra Wikidata]

Eksterne lenker
---------------

* (en) Vladimir Ulanov – Olympedia Rediger på Wikidata

* (en) Vladimir Ulanov – Sports-Reference (OL-resultater – arkivert) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**Vladimír Bednář** (født 1. oktober 1948 i Beroun) var en tsjekkoslovakisk ishockeyspiller som deltok i de olympiske vinterleker 1972 i Sapporo.

Bednář vant en olympisk bronsemedalje i ishockey i vinter-OL 1972 i Sapporo. Han var med på det tsjekkoslovakiske laget som kom på tredjeplass i turneringen bak Sovjetunionen og USA. Det var elleve lag som deltok. Det ble spilt en kvalifiseringsrunde der de fem vinnerne sammen med regjerende verdensmester Sovjetunionen ble kvalifisert for A-gruppen. Tsjekkoslovakia møtte Japan i kvalifiseringen, de vant med 8-2. Deretter ble det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia med seks poeng. Tsjekkoslovakia hadde bedre målforskjell enn USA, men de tapte kampen mot USA med 1-5, derfor kom USA foran i slutt-tabellen. Bednář spilte alle seks kampene, inklusive kvalifiseringskampen, i OL-turneringen.

OL-medaljer
-----------

* 1972 Japans flagg Sapporo - Bronse Bronse i ishockey Tsjekkoslovakias flagg Tsjekkoslovakia

VM-medaljer
-----------

* 1972 Tsjekkoslovakias flagg Praha - Gull **Gull** i ishockey Tsjekkoslovakias flagg Tsjekkoslovakia
* 1969 Sveriges flagg Stockholm - Bronse Bronse i ishockey Tsjekkoslovakias flagg Tsjekkoslovakia
* 1970 Sveriges flagg Stockholm - Bronse Bronse i ishockey Tsjekkoslovakias flagg Tsjekkoslovakia

Referanser
----------

1. ↑   Archive of Fine Arts, abART person-ID 71179[Hentet fra Wikidata]
2. ↑   Tsjekkias nasjonale autoritetsdatabase, NKC-identifikator xx0185541, besøkt 23. november 2019[Hentet fra Wikidata]
3. ↑   Archive of Fine Arts, cs.isabart.org, abART person-ID 71179, besøkt 1. april 2021[Hentet fra Wikidata]

Eksterne lenker
---------------

* (en) Vladimír Bednář – Olympedia Rediger på Wikidata

* (en) Vladimír Bednář – Sports-Reference (OL-resultater – arkivert) Rediger på Wikidata

* (cz) Vladimír Bednář – Tsjekkias olympiske komité Rediger på Wikidata

* (en) Vladimír Bednář – Eurohockey.com Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** NKC
 |
**Chauvan-demningen** er en demning med vannkraftverk i Frankrike. Den er anlagt øverst i sideløpet Taurion oppe ved kildene til elva Vienne, som er ei stor sideelv til vasdraget Loire. Demningen ligger like ovenfor stedet hvor Taurion munner ut i Vienne-elva, og leverer kraft til eget vannkraftverk knyttet direkte til damanlegget.

Anlegget ligger øst for storbyen Limoges, sørvest i departementet Haute-Vienne og samtidig nær grensen til nabodepartementet Creuse i nordøst, beliggende i regionen Nouvelle-Aquitaine.

Elva Viennes øvre løp (Maulde) har 17 demninger ovenfor byen Limoges, og ytterligere 4 nedenfor. Dessuten er det 7 damanlegg i sideelva Creuse i øst. I alt har de beskjedne damanleggene i Limoges-regionen en installert, samlet kapasitet på 262 MW, og mange av dem er fra første halvdel av 1900-tallet. De eies av Electricite de France (EDF). I tillegg er det også en uavhengig eid demning i sideelva La Couze mellom Vienne- og Creuse-vassfarene.

Se også
-------

* Liste over verdens største vannkraftverk

Eksterne lenker
---------------

* Demningene i Limoges – EDF. Besøkt 14. januar 2012.
* Rapport om flomrisiko fra demninger[*død lenke*] – lokalregjeringen i Haute-Vienne dept. Besøkt 14. januar 2012.

| * v
* d
* r
Anlegg i Vienne-elva |
| --- |
| Kildeelva Vienne | Servierès **·** Chammet  **·** Bussy |
| Kildeelva Maulde | Faux-la-Montagne  **·** Vassivière  **·** Mont Larron  **·** Martineix  **·** Fleix  **·** Bujaleuf  **·** Langleret  **·** Villejoubert  **·** L'Artige |
| Kildeelva Taurion | Lavaud-Gelade  **·** (La-Roche) Talamie **·** L'Etroit  **·** Saint-Marc **·** Chauvan |
| Vienne nedenfor Limoges | Jousseau  **·** La Roche  **·** Chardes  **·** Chatellerault |
| Sideelva Gartempe-La Couze | Saint-Pardoux **·** Mazeaud |
| Sideelva Creuse | Confolent  **·** Champsanglard  **·** (Les) Chezelles  **·** L'Age  **·** Eguzon  **·** (Roche au) Moine  **·** (Roche) Bat L'Aigue |
**Julie Johanne Christiane Schmelck** (født 23. desember 1856 i Maridalen, død 15. november 1913 i Kristiania), var en norsk maler, skoleholder og kunstpedagog.

Johanne Schmelck var datter av Theodor Schmelck, bestyrer for «Schmelckeværket»

i Maridalen – Kjelsaas Staaltraadfabrik og Valseverk, Theodor Henrich Schmelck og hans hustru Elise Cathrine f. Jensen. Sammen med søsteren Marie Schmelck opprettet hun i 1881 en skole i maling og kunstindustri, Frøknene Schmelcks skole for maleri og husflid. Skolen hadde i løpet av de 25 årene den ble drevet et totalt elevantall på 3 000. Her underviste de i et bredt spekter av teknikker for kunst og kunsthåndverk.

Johanne Scmelck var som kunstner mest kjent for sine blamsterkomposisjoner, men selv satte hun det pedagogiske foran sin egen kunstneriske utøvelse. Hun stilte ut på høstutstillingen i 1888.

Stipender
---------

* Enkedronning Josefines legat 1897, med studiereiser til Berlin og München.
* Studiereiser til blant annet Dresden og Leipzig sammen med søsteren Marie.

Referanser
----------

1. ↑  Arstal, Aksel (1938). *Oslo byleksikon*. Johan Grundt Tanum.
2. ↑  *Nordisk Tidende 1897.07.09*. US. 1897.
3. ↑  *Urd. 1906*. Oslo: A/S Urd. 1906.

Kilder
------

* Wichstrøm, Anne (1997). *Kvinneliv, kunstnerliv*. Gyldendal. ISBN 8252535208.
* "Norway Baptisms, 1634-1927," database, FamilySearch ( : 10 February 2018), Beathe Marie Theodorsen, ; citing ; FHL microfilm 255,749.
* *Aftenposten 1913.11.18*. Norge;Oslo;;Oslo;;;;. 1913. s. 4.
**Oline Lothe Hesselberg** (født 12. desember 1982) fra Ellingsøy i Ålesund er en norsk sykepleier og tillitsvalgt som i 2011 varslet om lovstridige arbeidsforhold for ansatte ved Ammerudlunden Sykehjem i Oslo.  Hun mottok i 2011 ytrings- og varslingsprisen Stockmanns hammer for sin innsats.

Adecco-saken
------------

Ifølge Hesselbergs avsløring ble hovedsakelig utenlandske arbeidstakere tilbudt uverdige boforhold og lovstridige arbeidsavtaler og lønnsforhold av sykehjemskjeden Adecco Helse, som var ansvarlig for driften av Ammerudlunden Sykehjem i Oslo inntil 2011. Det ble dokumentert at enkelte ansatte hadde arbeidsuker på inntil 84 timer, og uten at det ble utbetalt tarifflønn eller overtidskompensasjon.[] En rekke ansatte overnattet på feltsenger i sykehjemmets bomberom. Dette ble starten på den såkalte Adecco-saken, da det i fortsettelsen ble avdekket liknende forhold ved flere andre institusjoner drevet av selskapet Adecco i ulike kommuner. I mars 2011 kunngjorde Adecco at selskapet avvikler all sykehjemsdrift i Norge.

Referanser
----------

1. ↑  NRK (17. mars 2016). «Slik gikk det med varslerne». *NRK*. Besøkt 23. mars 2021.
«***Oline Kokke og matr nr. 2647 Lars Olsen***» er et skillingstrykk, som Alf Prøysen presenterte i sin visespalte i «Magasinet for Alle» i 1956.

Teksten
-------

**1.**Oline sto og stekte en pølse trinn og fet,  

da Olsen kom og brakte så sørgelig beskjed.  

Hun glemte sorte panne og pølse elskovsvarm  

og lå besvimet lenge ved brave krigsmanns barm.  

  

**2.**Men er man frisk og fyldig, det er ei lett at dø,  

til livet våknet atter Lars olsens hulde mø.  

Fra hennes lebber lød kun en lyd som ligned akk,  

men sukket var så voldsomt at kjolelivet sprakk.  

  

**3.**Farvel, farvel Oline, jeg går i døden hen,  

så trøstede Lars Olsen sin sønderknuste venn.  

Det kan jo også være at svensken skyter bom  

i hvertfall må du holde min plass i hjertet tom.  

  

**4.**Jeg lover alt så villig min dyrebare Lars,  

men best det ville være om snart du kom tilbars,  

thi tungsamt må det blive mens krigen står i øst,  

og leve her alene foruten minste trøst.  

  

**5.**Så river hun seg løs fra hans sterke kjempearm,  

på lukten kan der kjennes at pølsen den er varm.  

Ta denne med o kjære, på blodbestengte vei  

og når du av den spiser, så tenker du på meg.  

  

**6.**Lars Olsen griper pølsen med tårer i sitt blikk,  

og stikker den i posen som han av staten fikk.  

Så ga ha nsin Oline et kyss for siste gang  

hun gav ham to tilbake og sukkede og sang.  

  

**7.**Fra Karlstad var der kommet så gresselig et bud:  

Lars Olsen hold deg ferdig i krig å rykke ut.  

Trekk på deg uniformen som du på Moen bar,  

og si farvel til kjæresten ifall du nogen har.

Kilder
------

* De gamle visene 2 med Alf Prøysen, Forlaget For Alle, Oslo 1973
***Olisthopus rotundatus*** er en av billene i delgruppen (underfamilien) markløpere (Harpalinae) i familiegruppen løpebiller. Systematikken følger Carabidae of the World.

Utbredelse
----------

*Olisthopus rotundatus* finnes i nesten hele Europa, men er noe sjeldnere i sørvest. Finnes i Norge.

Utseende
--------

*Olisthopus rotundatus* er 6,4-7,8 mm lang. Antennens fjerde ledd med fine korte hår og en lang børste/børster i spissen. (Krever forstørrelse for å se). Brystskjoldet er avrundet uten bakhjørner og minst så bredt som skuldrene (frampartiet av dekkvingene). Bakfotens første ledd (tars) er klart lengre enn sporen i spissen av leggen (tibia).

Levevis
-------

*Olisthopus rotundatus* opptrer ikke tallrikt, men der den finnes, er det ofte på lyngmark, særlig langs kysten. Den er vanligvis nattaktiv og lever som predator på andre dyr.

Larvene lever som predatorer, skjult i øverste laget av jorden.

Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Carabidae of the World Arkivert 16. desember 2008 hos Wayback Machine. søkedato: januar 2009

Eksterne lenker
---------------

* (en) *Olisthopus rotundatus* i Global Biodiversity Information Facility Rediger på Wikidata

* (no) *Olisthopus rotundatus* hos Artsdatabanken Rediger på Wikidata

* (sv) *Olisthopus rotundatus* hos Dyntaxa Rediger på Wikidata

* (en) *Olisthopus rotundatus* hos Fauna Europaea Rediger på Wikidata

* (en) *Olisthopus rotundatus* hos NCBI Rediger på Wikidata

* (en) *Kategori:Olisthopus rotundatus* – bilder, video eller lyd på Wikimedia Commons Rediger på Wikidata

* *Olisthopus rotundatus* – detaljert informasjon på Wikispecies Rediger på Wikidata
* *Olisthopus rotundatus* - BILDE - Photo catalog of the Central European Carabidae[*død lenke*]
* *Olisthopus rotundatus* - Ground Beetles of Ireland - engelskspråklig
* *Olisthopus rotundatus* - Fauna Europaea - engelskspråklig
* Norsk entomologisk forening
***Murder One*** er en amerikansk kriminalserie som gikk på TV-kanalen ABC fra 1995 til 1997. Hovedrollene ble spilt av Daniel Benzali, Stanley Tucci, Barbara Bosson, Michael Hayden og Mary McCormack. Serien ble skapt av Steven Bochco, Charles H. Eglee & Channing Gibson.

Serien innbrakte tre Emmy-priser til folk både foran og bak kamera. I 1997 vant den BAFTA-prisen i klassen beste utenlandske TV-serie.

I Norge gikk serien på TV 2 fra 1995 til 1997.

Handling
--------

I sin første sesong spilte Daniel Benzali hovedrollen som forsvarsadvokat Theodore Hoffman, som eie sitt eget firma, kalt Hoffman and Associates. Hoffman er kjent som en nidkjær straffeadvokat som representerer sine klienter i en rekke forskjellige høyprofilerte saker. Patricia Clarkson spilte hans kone, Annie. Stanley Tucci spilte rollen som Richard Cross, en sjarmerende, men moralsk tvetydig, filantrop.

I løpet av sesong én forsvarte Hoffman en ung Hollywood-stjerne Neil Avedon (spilt av Jason Gedrick) som står anklaget for drapet på den femten år gamle Jessica Costello. I løpet av den første delen av sesongen håndterte Hoffmans medarbeidere også en rekke mindre saker. I den andre sesongen ble Benzali erstattet av Anthony LaPaglia (i rollen som Jimmy Wyler) en tidligere assisterende distriktsadvokat.

I rollene
---------

* Daniel Benzali: Theodore (Ted) Hoffman
* Stanley Tucci: Richard Cross
* Barbara Bosson: Miriam Grasso
* Michael Hayden: Chris Docknovich
* Mary McCormack: Justine Appleton
* J.C. MacKenzie: Arnold Spivak
* Anthony LaPaglia: Jimmy Wyler
* Bobbie Phillips: Julie Costello

Referanser
----------

1. ↑  «HELT ELEFANTASTISK». *VG*. 11.12.1995. «STEPHEN BOCHO står bak « Murder One» den nye serien som TV 2 i kveld byr på.»

Eksterne lenker
---------------

* (en) *Murder One* på Internet Movie Database Rediger på Wikidata

* (en) *Murder One* på The Movie Database – TV Rediger på Wikidata

* (en) *Murder One* på Metacritic Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica
 |
**Isa Mustafa** (født 15. mai 1951) er en kosovisk politiker, som var Kosovos statsminister fra 2014 til 2017. Mustafa var Prištinas borgermester fra desember 2007 til desember 2013.

Tidlig liv
----------

Mustafa ble født 15. mai 1951 i landsbyen Prapashtica, utenfor Priština, Jugoslavia, i dagens Kosovo), til kosovoalbanske foreldre. Han gikk på grunnskole og videregående i Priština, før han begynte på studerte økonomi på Universitetet i Priština, der han har både mastergrad og ph.d. I 1974 begynte han å forelese ved universitetet.

Politisk karriere
-----------------

Mustafa begynte sin politiske karriere på 1980-tallet, da han var leder for kommunestyret i Priština, fra 1984 til 1988. I 1991, da Jugoslavia ble oppløst, ble Mustafa Finansminister i Republikken Kosova, for Bujar Bukoshis eksilregjering. Under tiden som eksilminister, ble det sendt ut en arrestordre på han i Jugoslavia. Mustafa søkte derimot ikke om politisk asyl, og kunne derfor returnere til Kosovo når han ville.

Etter at Kosovokrigen var slutt i 1999, reiste han hjem. Han returnerte til politikken i 2006, som politisk rådgiver for president Fatmir Sejdiu.

I desember 2007 ble han valg til Prištinas borgermester, etter å ha vunnet over Fatmir Limaj, som var nestleder i Kosovos demokratiske parti (PDK) og tidligere offiser i Kosovos frigjøringshær (UÇK). Han ble gjenvalgt i november 2009. 7. november 2010, ble han valgt til leder i Kosovos demokratiske liga, etter å ha vunnet over Fatmir Sejdiu med 235 mot 124 stemmer. 1. desember 2013, tapte han valget som Prištinas borgermester, for Shpend Ahmeti. 

8. desember 2014 ble han valgt til Kosovos statsminister, i en koalisjonsregjering med Kosovos demokratiske parti.

Referanser
----------

1. ↑   Munzinger Personen, Munzinger IBA 00000030353, besøkt 9. oktober 2017[Hentet fra Wikidata]
2. ↑   Brockhaus Enzyklopädie, Brockhaus Online-Enzyklopädie-id mustafa-isa, besøkt 9. oktober 2017[Hentet fra Wikidata]
3. 1 2 3 4 5 6  «Biografia» **(albansk)**. isamustafa.info. Arkivert fra originalen 21. juli 2011. Besøkt 7. november 2010.  «Arkivert kopi». Archived from the original on 21. juli 2011. Besøkt 23. september 2015. CS1-vedlikehold: Uheldig URL (link)
4. 1 2  «Local Election in Kosovo: Independence accomplished - New goals ahead for Kosovo». World Security Network. 28. oktober 2009. Arkivert fra originalen 16. juli 2011. Besøkt 7. november 2010.
5. ↑  «Mustafa: Nuk i kam blerë votat» **(albansk)**. Gazeta Express. 7. november 2010. Arkivert fra originalen 16. november 2010. Besøkt 7. november 2010.

Eksterne lenker
---------------

* Offisielt nettsted Rediger på Wikidata

* (en) Isa Mustafa – kategori av bilder, video eller lyd på Commons Rediger på Wikidata
* Statsministerens kontor

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** VIAF **·** GND **·** LCCN **·** Munzinger (iba)
 |
**Chavalit Soemprungsuk** (thai: ชวลิต เสริมปรุงสุข, født 30. juni 1939 i Khon Kaen i Thailand, død 27. april 2020 i Amsterdam i Nederland) var en thailandsk maler, billedhugger og trykkunstner i Thailand og i Nederland. I 2014 ble han hedret som nasjonalkunster for bildende kunster i Thailand.

Biografi
--------

Soemprungsuk kom fra regionen Isan nordøst i Thailand.

Han studerte ved Silpakornuniversitetet i Bangkok under universitetets grunnlegger, den italienskfødte billedhuggeren Silpa Bhirasri, opprinnelig professor Corrado Feroci fra Toscana. Soemprungsuk flyttet så til Amsterdam for å studere ved Rijksakademie van beeldende kunsten (Riksakademiet for bildekunst).

Soemprungsuk arbeidet i en rekke kunstmedier i løpet av sin karriere. Han produserte både realistisk og abstrakt maleri og var skulptør. Mot slutten av livet konsentrerte han seg i en tiårsperiode om digitale trykk. Våren 2020 var han i Bangkok for en kunstutstilling som var del av 80+ Art Festival Thailand.

Soemprungsut hadde hjerteproblemer og lymfekreft før han ble syk 10. april 2020 og fikk påvist covid-19. Han ble innlagt til behandling på sykehuset Onze Lieve Vrouwe Gasthuis (OLVG) i Amsterdam den 17. april 2020. Soemprungsuk døde av komplikasjoner forbundet med koronaviruset på OLVG den 27. april 2020 i en alder av 80 år.

Referanser
----------

1. ↑   RKDartists, rkd.nl, besøkt 14. juli 2019[Hentet fra Wikidata]
2. ↑   coconuts.co[Hentet fra Wikidata]
3. 1 2 3 4 5 6 7 8 9 10  «Famed Thai painter, artist dies of COVID-19 in Amsterdam». *Coconuts Bangkok*. 28. april 2020. Arkivert fra originalen 3. mai 2020. Besøkt 6. mai 2020.
4. ↑  «ฝากไว้เป็นสมบัติแผ่นดิน มรดกล้ำค่าจาก"ชวลิต เสริมปรุงสุข"». *Thai Post*. 30. april 2020. Arkivert fra originalen 1. mai 2020. Besøkt 6. mai 2020.

|  |  |
| --- | --- |
| Oppslagsverk/autoritetsdata | VIAF
 |
**Giovanni Bertone** (født 1884, død 1972) var en italiensk bilkonstruktør som grunnla det italienske selskapet Carrozzeria Bertone. Han arbeidet som vognreparatør på landsbygda i Piemonte da han var ung, men flyttet til Torino i 1907 der han fikk jobb hos Diatto som den gang hovedsakelig bygde jernbanemateriell og noen få biler. 

I 1912 hadde Bertone spart nok midler til å begynne for seg selv som vognmaker med tre ansatte, fra starten drev de med bygging og reparasjoner av hestevogner, da var det tre ansatte. Tidlig på 1900-tallet var det få biler, trafikken bar preg av hestevogner, det sies at Bertones vogner skilte seg ut med en flott utseende og med et godt håndverk. I starten var deres deres kunder mest omreisende sigøynere. 1.Verdenskrig gjorde markedet vanskeligere. Bertone måtte derfor nedlegge virksomheten for en stund. Etter krigen satte Bertone i gang igjen, og denne gangen med 20 ansatte. Denne gang satset han på byens mange bilfabrikker som kunder. Først S.P.A. deretter Fiat, og Lancia. Dette var et fornuftig satsing fra Bertone, noe som historien sener har bekreftet.

I 1914 fikk Giovanni sønnen Giuseppe, men alle begynte å kalle han Nuccio, et navn som hang med han hele livet, og ble synonymt med italiensk stil over hele verden. Nuccio tok over bedriften etter sin far.

Eksterne lenker
---------------

* Bertones hjemmeside
* Opel/Bertone er et samarbeide med historie
* Conceptcarz Bertone History
**«Kiss Them for Me»** er en sang skrevet og spilt inn av det britiske postpunkbandet Siouxsie and the Banshees. Sangen var den første singelen fra bandets tiende album *Superstition* (1991).

Sangen markerte et stilskifte i musikalsk retning for bandet, ettersom den var mer poppreget enn de tidligere låtene. Den kryptiske sangteksten er en hyllest av skuespillerinnen og sexsymbolet Jayne Mansfield. Sangteksten inneholder Mansfields slagord «divoon», og refererer også til hennes hjerteformete svømmebasseng og til den fatale bilulykken der hun ble drept. Selve låttittelen hentet navnet sitt fra Mansfields film *Kiss Them for Me* (1957).

«Kiss Them for Me» var Siouxsie and the Banshees største hit i USA med en bestenotering på 23.-plass på Billboard Hot 100. Musikkvideoen til låten ble også spilt hyppig på MTV.

Referanser
----------

1. ↑  «Siouxsie and the Banshees - Awards» **(engelsk)**. AllMusic.

Eksterne lenker
---------------

* (en) *Kiss Them for Me* på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | MusicBrainz
 |
**Maurnes** er et sted i Sortland kommune i Nordland. Stedet ligger på Hinnøya, ved Sortlandssundet.

Fylkesvei 82 mellom Sortland og Andenes går gjennom Maurnes. Fram til Sortlandsbrua og Kvalsaukan-brua ble ferdig i 1975 gikk det ferge mellom Sortland og Maurnes.

Maurnes har barneskole med svømmebasseng og gymsal. Også elevene på skolen på Strand har svømming og gym på Maurnes. Postkontoret på Maurnes var i drift til 1. mai 1997.

Stedet har fiske- og småbåtforening og egen småbåthavn. Det finnes også en kirkegård på Maurnes.

Maurnes har vært senter for boksesporten i Vesterålen. Maurnes Bokseklubb ble stiftet i 1980, men klubben er nå ikke lenger aktiv.

Det største idrettslaget i området er IL Holmgang. Laget har avdelinger for fotball, skøyteløp og gang- og turmarsj. Laget har bane for skøyteløp (Holmen stadion) på Holmen ved Hognfjorden. På Maurnes finnes også en gressbane for fotball, som har vært brukt som reservebane for seriekamper for FK Vesterålen. IL Holmgang har imidlertid ikke selv noe seniorlag i fotball nå.

Den mest kjente maurnesværingen er nok politikeren Hill-Marta Solberg, som var stortingsrepresentant og har vært ordfører i Sortland og sosialminister. Hun har vært fylkesmann i Nordland fra 1. november 2009.
**AC Rimini 1912** er en italiensk fotballklubb fra Rimini, Emilia-Romagna. Klubben ble grunnlagt i 1912, og spiller i Serie B, etter å ha vunnet Serie C1/B i 2004/05 sesongen.   
Rimini spiller hjemmekampene sine på Stadio Romeo Neri.

Historie
--------

Klubben ble grunnlagt i 1912, som **Libertas Rimini**. De tok i bruk de kjente røde og hvite draktene på 1920-tallet. I 1930 åpnet Stadio Romeo Neri, som fremdeles brukes av klubben. I 1938 skiftet klubben navn til **Rimini Calcio FC**.

### Liga

Rimini har spilt mye i regionale serier, og Serie C siden de startet opp i 1912. Rimini rykket ikke opp i Serie B før i 1976.

På slutten av 1970-tallet spilte Rimini tre sesonger i Serie B, før de rykket ned til Serie C i 1978-79 sesongen, men rykket opp igjen sesongen etter. I 1981/82 sesongen rykket klubben igjen ned til Serie C, men denne gangen greide de ikke å rykke direkte opp igjen. Rimini ble værende i Serie C i 24 år. På ett tidspunkt var de så langt nede som i Serie C2/C.

I 2004/05 sesongen rykket de opp til Serie B igjen.

### Nyere tider

Den 9. september 2006 fikk Rimini stor omtale i italiensk presse ettersom de greide å spille 1-1 mot Juventus.   
Juventus ledet 1-0, og Rimini fikk en mann utvist rett etterpå, men de greide å score gjennom Adrián Ricchiuti.

Kjente spillere
---------------

* Ghanas flagg Ahmed Barusso
* Italias flagg Matteo Brighi
* Italias flagg Cristiano Doni
* Bosnia-Hercegovinas flagg Zlatan Muslimović
* Italias flagg Daniele Zoratto
* Brasils flagg Digão
* Brasils flagg Jeda

Kjente trenre
-------------

* Argentinas flagg Helenio Herrera
* Italias flagg Arrigo Sacchi

Eksterne lenker
---------------

* Offisielt nettsted Rediger på Wikidata

* (en) Rimini Calcio – kategori av bilder, video eller lyd på Commons Rediger på Wikidata